Maudhui: Serikali ya Misri inataka mnada usitishwe

Wizara ya mambo ya nje Misri inatuhumu kwamba mchngo huo  huenda uliibiwa katika miaka ya 1970 kutoka hekalu moja.

Mchongo huo wa inchi 11 ulitarajiwa kupigwa mnada leo London na unatarajiwa kugharimu zaidi ya $ milioni 5.

Christies inasema Misri haijaelezea wasiwasi kuhusu kichwa hicho  katika siku za nyuma licha ya  mchongo huo 'kuonyeshwa wazi'.

Mchongo huo uliotengenezwa kwa jiwe gumu la madini ya quartz linatoka katika mkusanyiko binfasi wa sanaa ya jadi ambalo jumba hilo la mnada la Christie liliuza kwa  pauni milioni 3 mnamo 2016. 

Katika taarifa yake, Christies imesema: "Mchongo huo hauchunguzwi na haujawahi kuchunguzwa."

Imesema haiwezi kupiga mnada kitu ambacho kinagubikwa na malalamiko ya halali.

Christies pia imechapisha mpangilio wa wamiliki wa mchongo huo katika miaka 50 iliyopita.

Tutankhamun ni nani?

Inafahamika kwamba mchongo wa kichwa chake mfalme Tut kilipatikana kwa Mjerumani mwenye hadhi Prinz Wilhelm von Thurn kati ya  1973 na 1974. 

Jumba la mnada la Christies limeongeza kwamba uwepo wa mchongo huo wa kichwa umejulikana kwa muda mrefu sasa na ulionyeshwa hadharani  kwa miaka kadhaa.

Waziri wa zamani aliyehusika na vito vya thamani kutoka Misri Zahi Hawass ameliambia shirika la habari la AFP: "Tunadhani mchongo huo uliondoka Misri baada ya 1970 kwasababu  katika wakati huo vito vingine muhimu viliibiwa kutoka hekalu la Karnak."

Misri iliidhinisha sheria mnamo 1983 kupiga marufuku kuondoshwa kwa vito kutoka nchini humo.

\nMaudhui yaliyotangulia yanaweza kufupishwa kama ifuatavyo:
Misri imetoa agizo kwa umba la kupiga mnada Christies kusitisha uuzaji wa mchongo wa kichwa cha mfalme mdogo Tutankhamun wenye umri wa miaka 3,000.